Posted by: Adri | 2010/07/13
Volgens my berekeninge eet ek daagliks tussen 2000 en 3500KJ. Dit is my totale inname. Ek weet dit is te min, maar sodra ek meer as dit eet tel ek gewig op.
Ek eet daagliks (min of meer):
1 Blokkie Weetbix
Middagete (bv. vis, groente, patat)
1 Bakkie joghurt (Darling light feast 203kj per bakkie)
2 Pyotts Crackerbreads met kaas en sweet chilli sous
3 Koppies koffie met Equal en bietjie melk
Ek kan nie verstaan hoekom ek nie gewig verloor nie en gewig optel sodra ek waag om meer te eet. Ek is werklik moedeloos.
Ek is ''n vrou, 27 jaar oud, 1.63m en weeg tussen 60 en 62kg. Ek wil graag tussen 58 en 59kg weeg aangesien ek dink dit my ideale gewig is.
Jou BMI wissel tussen 23,3 en 22,6 wat baie naby aan die ideaal vir jou lengte is. Algemeen gesproke behoort 'n volwasse vrou wat nie op 'n verslankingsdieet is nie, 8400 kJ per dag in te neem, en as sy wil verslank, 6300 kJ. Dus eet jy tans so min dat jou liggaam miskien alle energie in vet omsit om verhongering te keer? Jou dieet is glad nie gebalanseerd nie en jy sal voedingsgebreke opdoen as jy daarmee aangaan. Ek wil jou graag aanraai om 'n dieetkundige te spreek sodat sy/hy vir jou kan evalueer want dit is onmoontlik dat jy so min eet en gewig optel. Iewers moet daar 'n fout wees en dit sal keer dat jy begin gebreke ly as die dieetkundige jou ondersoek. Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind.